เช็ดฆ่าเชื้อสัปดาห์ละครั้ง ล้างทำความสะอาดเดือนละครั้ง
การเช็ดฆ่าเชื้อแต่เพียงด้านนอกของเคสเท่านั้นดูจะไม่มีประโยชน์เท่าไรนัก เนื่องจากเชื้อแบคทีเรียยังคงติดค้างอยู่ที่ตัวเครื่องและด้านในของเคส ดังนั้นคุณจึงควรถอดเคสออกจากเครื่องทุกครั้งและเช็ดทั้งด้านในและด้านนอกของเคสเพื่อขจัดเชื้อโรคที่ติดอยู่บนเคสออกอย่างหมดจด ใช้ผ้าเช็ดทำความสะอาดสูตรฆ่าเชื้อเช็ดให้ทั่วพื้นผิวของเคสทั้งด้านในและด้านนอก ทิ้งไว้สักพักให้แห้งสนิทจึงใส่เคสกลับเข้าไปดังเดิม คุณยังสามารถใช้วิธีนี้สำหรับการฆ่าเชื้ออย่างรวดเร็วเมื่อมือถือของคุณเพิ่งสัมผัสถูกบริเวณที่เป็นแหล่งสะสมของเชื้อโรค เทแอลกอฮอล์ลงบนก้านสำลีหรือสำลีก้อนแล้วนำไปเช็ดให้ทั่วพื้นผิวของเคสทั้งด้านในและด้านนอกเพื่อขจัดเชื้อแบคทีเรียที่ติดอยู่บนเคสออกไป แอลกอฮอล์จะระเหยภายในเวลาไม่กี่วินาทีหลังจากเช็ดลงไป ควรแน่ใจว่าไม่มีความชื้นหลงเหลืออยู่ภายในเคสเพื่อป้องกันไม่ให้มือถือได้รับความเสียหาย โดยผึ่งไว้นานขึ้นอีกเล็กน้อยหลังแอลกอฮอล์ระเหยไปแล้วเพื่อให้แน่ใจว่าเคสแห้งสนิทก่อนใส่กลับเข้าไปดังเดิม ผลิตภัณฑ์ทำความสะอาดที่เข้มข้นและประกอบด้วยสารเคมีรุนแรงสามารถก่อให้เกิดความเสียหายต่อวัสดุที่ทำจากซิลิโคนได้ คุณจึงควรหลีกเลี่ยงการใช้น้ำยาทำความสะอาดเหล่านี้  น้ำยาทำความสะอาดในครัวเรือน น้ำยาทำความสะอาดกระจก น้ำยาทำความสะอาดที่ผสมแอมโมเนีย น้ำนาทำความสะอาดที่ประกอบด้วยไฮโดรเจนเปอร์ออกไซด์ สเปรย์ละอองลอย สารทำละลาย ถอดเคสออกจากมือถือเพื่อให้สามารถขัดล้างได้อย่างทั่วถึง เริ่มจากออกแรงง้างเบาๆ ที่มุมของเคสเพื่อดันเครื่องขึ้นมา จากนั้นค่อยๆ แงะไปตามขอบเรื่อยๆ จนกระทั่งสามารถถอดเคสออกมาจากเครื่องได้ หลีกเลี่ยงการดึงเคสออกมาอย่างแรงเพื่อไม่ให้เคสเกิดการฉีกขาดหรือได้รับความเสียหาย น้ำสบู่อุ่นๆ เป็นตัวเลือกที่เหมาะสมที่สุดสำหรับล้างทำความสะอาดเคสซิลิโคน คุณสามารถผสมน้ำสบู่ได้โดยเติมน้ำยาล้างจานลงไปในน้ำที่ยังอุ่นอยู่เพื่อให้น้ำยาล้างจานเจือจางเข้ากันกับน้ำเปล่าแล้วคนจนกระทั่งเริ่มเกิดฟองสบู่ แช่แปรงสีฟันสะอาดในน้ำสบู่ประมาณ 1-2 นาทีแล้วนำไปขัดทำความสะอาดเคส ให้คุณขัดวนเป็นวงกลมเล็กๆ ให้ทั่วเคสโดยเน้นตรงบริเวณที่มีรอยเปื้อนหรือคราบสกปรกเพื่อให้หลุดออกไปมากที่สุด จุ่มแปรงสีฟันกลับลงไปใหม่เรื่อยๆ เมื่อขัดไปได้สักเล็กน้อยเพื่อให้มั่นใจในความสะอาดหมดจด เบคกิ้งโซดาสามารถช่วยขจัดความมัน สิ่งสกปรก หรือเศษต่างๆ บนเคสที่ติดแน่นให้หลุดออกไปได้อย่างง่ายดาย โรยเบคกิ้งโซดาเล็กน้อยลงไปบนรอยเปื้อนหรือคราบสกปรกแล้วใช้แปรงสีฟันขัดออกให้สะอาด เมื่อขัดทำความสะอาดเคสจนทั่วแล้ว ให้คุณล้างน้ำสบู่ออกให้สะอาดโดยเปิดน้ำจากก๊อกให้ไหลผ่านเคส พยายามล้างด้วยน้ำอุ่นและหลีกเลี่ยงการใช้น้ำร้อนหรือน้ำเย็น รวมถึงใช้มือถูเบาๆ ในขณะล้างด้วยน้ำเปล่าเพื่อไม่ให้มีคราบสบู่เหลือตกค้าง การใส่เคสกลับเข้าไปในขณะที่เคสยังคงเปียกชื้นอยู่อาจทำให้มือถือของคุณได้รับความเสียหายและก่อให้เกิดเชื้อแบคทีเรียสะสมอยู่ภายในเคสได้ ใช้กระดาษอเนกประสงค์ซับน้ำออกไปให้มากที่สุดและผึ่งทิ้งไว้สัก 1 ชั่วโมงเพื่อให้มั่นใจว่าเคสแห้งสนิทและพร้อมสำหรับนำกลับไปใช้ดังเดิม หากมีเวลาไม่มากนัก คุณสามารถใช้ไดร์เป่าผมเป่าสักครู่เพื่อให้เคสแห้งลงโดยปรับระดับให้ต่ำสุด เนื่องจากมือถือเป็นสิ่งที่คุณใช้อยู่ประจำทุกวัน จึงไม่ใช่เรื่องแปลกที่ความมันและแบคทีเรียตามร่างกายจะติดไปกับมือถือของคุณ พยายามลดการสะสมของเชื้อโรคและสิ่งสกปรกให้น้อยที่สุดด้วยการหมั่นล้างทำความสะอาดเคสทั้งด้านในและด้านนอกอย่างน้อยเดือนละครั้ง และเพื่อให้จำได้ คุณสามารถใช้วิธีตั้งค่าการแจ้งเตือนบนมือถือทุกๆ เดือนหรือจดบันทึกลงบนปฏิทินหรือสมุดโน้ตของคุณ
ถอดเคสออกเพื่อขจัดเชื้อโรคออกอย่างหมดจด. เช็ดด้วยผ้าเช็ดทำความสะอาดสูตรฆ่าเชื้ออย่างน้อยสัปดาห์ละครั้ง. ฆ่าเชื้อด้วยไอโซโพรพิลแอลกอฮอล์แทนหากไม่สามารถหาผ้าเช็ดทำความสะอาดได้. ใส่เคสกลับเข้าไปดังเดิมเมื่อแห้งสนิทแล้ว. หลีกเลี่ยงการใช้น้ำยาทำความสะอาดที่รุนแรง. ถอดเคสออกก่อนนำไปล้างทำความสะอาด. ละลายน้ำยาล้างจาน 1-2 หยดในน้ำอุ่น 250 มิลลิลิตร. จุ่มแปรงสีฟันลงในน้ำสบู่และนำไปขัดให้ทั่วเคส. โรยเบคกิ้งโซดาลงไปบนรอยเปื้อนหรือคราบสกปรกที่หลุดออกยาก. ล้างให้สะอาดด้วยน้ำเปล่า. ผึ่งให้แห้งสนิทก่อนใส่เคสกลับเข้าไปดังเดิม. ล้างทำความสะอาดเคสเดือนละครั้งเพื่อลดการสะสมของเชื้อโรคและสิ่งสกปรก.
https://www.wikihow.com/Clean-a-Silicone-Phone-Case https://www.wikihow.com/Clean-a-Silicone-Phone-Case
Disinfecting the Case Weekly Washing the Case Monthly